cyanic-selkie/wikianc huggingface dataset:
Jelgavas Paula Bendrupa pamatskola
Izglītojamo skaita dinamika
Izglītojamo skaita (uzsākot mācību gadu) dinamika Jelgavas Paula Bendrupa pamatskolā pēdējo gadu laikā:
Interešu izglītība
Jelgavas Paula Bendrupa pamatskola īsteno šādas interešu izglītības programmas:
Amazonas 3
Amazonas 3 ir Spānijas uzņēmuma Hispasat sakaru pavadonis palaists 2013. gada februārī. Tas paredzēts sakaru nodrošināšanai klientiem Ziemeļamerikā un Dienvidamerikā, kā arī Eiropā un Ziemeļāfrikā.
Kosmisko aparātu izgatavojis ASV uzņēmums Space Systems/Loral. Līgums ar to tika noslēgts 2010. gada jūlijā. Amazonas 3 būvēts uz platformas LS-1300 bāzes. Tam ir 19 C joslas, 33 Ku joslas, 9 Ka joslas raidītāji. Izmēri saliktā stāvoklī: 8,1 × 2,9 × 3,6 m.
Amazonas 3 tika palaists 21:36 UTC ar nesējraķeti Ariane 5ECA (lidojums VA-212) no Gviānas kosmiskā centra kopā ar sakaru pavadoni Azerspace-1/Africasat-1a. No dzinējbloka pirmais atdalījās (27 min 58s pēc starta) Amazonas 3.
Ģeostacionāro orbītu 14. februārī tas sasniedza ar saviem dzinējiem. Sākotnēji tas atradās 68° rietumu garuma. Darba režīmā pavadoni paredzēts izvietot punktā 61° R, kur tas aizvietotu Amazonas 1 un atrastos kopā ar Amazonas 2.
Tirgus iela (Jūrmala)
Tirgus iela ir iela Jūrmalā, Ķemeru apkaimē. Tirgus iela sākas krustojumā ar Tukuma ielu un beidzas krustojumā ar Partizānu ielu. Kopējais ielas garums ir 900 metri, tā ir klāta ar asfalta segumu. Tirgus ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Tirgus iela ir savienota ar šādām ielām:
Poļvarka
Poļvarka ir ciems Sarkaņu pagastā, Madonas novadā. Atrodas 183 km attālumā no Rīgas.
2014. gada Bahreinas Grand Prix
2014. gada Bahreinas Grand Prix (oficiālais nosaukums 2014 Formula 1 Gulf Air Bahrain Grand Prix ) bija Formula 1 pasaules čempionāta. gada sezonas trešais posms. Sacīkstēs uzvarēja Mercedes pārstāvošais Luiss Hamiltons.
Targovištes apgabals
Targovištes apgabals (bg) ir apgabals Bulgārijas austrumu daļā, nosaukts tā galvenās pilsētas — Targovištes — vārdā. Tas robežojas ar Šumenas apgabalu austrumos, Slivenas apgabalu dienvidos, Veliko Tarnovas apgabalu rietumos, Ruses apgabalu ziemeļrietumos un Razgradas apgabalu ziemeļos.
Apgabals sadalīts piecās pašvaldībās, bet tā kopējais iedzīvotāju skaits ir 120 818 (2011. gada februāris).
1652. gads Latvijā
Šajā lapā ir apkopoti '''1652. gada notikumi pašreizējās Latvijas''' teritorijā, kuras Kurzemes, Zemgales un Sēlijas kultūrvēsturiskie novadi atradās Kurzemes un Zemgales hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Vidzemes novads ietilpa Zviedru Vidzemes sastāvā, kas bija Zviedrijas domīnija, bet Latgales novads bija Polijas-Lietuvas kopvalsts Inflantijas vaivadija.
USA-246
USA-246 jeb AEHF 3 (Advanced Extremely High Frequency 3) ir ASV militārais sakaru pavadonis. Tas palaists 2013. gada septembrī. Tas ir trešais Advanced Extremely High Frequency sistēmas pavadonis. Paredzēts sakaru nodrošināšanai ASV un tās sabiedroto bruņotajiem spēkiem no ģeostacionārās orbītas.
Mae
Mae (fr) ir Seišelu Republikai piederoša sala Indijas okeānā, lielākā no Seišelu salām. Uz salas atrodas valsts galvaspilsēta Viktorija un šeit dzīvo lielākā daļa (80%) no visiem Seišelu salu iedzīvotājiem.
Augusts Kepke
Augusts Kepke (dzimis, miršanas datums nav zināms) bija Latvijas šosejas riteņbraucējs.
Piedalījies Stokholmā. Startēja 320 km grupas braucienā, kurā izstājies.
Berats Džimsiti
Berats Džimsiti (sq, dzimis ) ir Šveicē dzimis Albānijas futbolists, spēlē aizsarga pozīcijā, Albānijas futbola izlases dalībnieks. Kopš 2016. gada Džimšiti pārstāv Itālijas A sērijas komandu Bergamo "Atalanta".
Literatūras gada balva
Latvijas Literatūras gada balva (saīsināti LALIGABA) ir ikgadējais apbalvojums, ko kopš 2000. gada vairākās nominācijās piešķir labākajiem latviešu daiļliteratūras darbiem un tulkojumiem. Tās piešķiršanu organizē Latvijas Rakstnieku savienība, kopš 2010. gada sadarbībā ar Latvijas Republikas kultūras ministriju, Latvijas Literatūras centru un Ventspils Rakstnieku un tulkotāju māju.
Megastar
M/S Megastar ir Igaunijas kuģniecībai Tallink paredzēts ro-ro tipa pasažieru ātrgaitas prāmis. 2017. gadā to pabeidza būvēt Somijas kuģu būvētavā Meyer Turku. 230 miljonu eiro vērtais ir pirmais Tallink kuģis, kas degvielai izmanto sašķidrināto dabasgāzi. Megastar tiek izmantots prāmju līnijā Tallina—Helsinki.
Šerloka Holmsa un Doktora Vatsona piedzīvojumi
"Šerloka Holmsa un Doktora Vatsona piedzīvojumi" (ru) ir padomju televīzijas filmu cikls, kas sastāv no piecām filmām un 11 sērijām. Tā autori ir Jurijs Dunskis un Valērijs Frīds, režisors – Igors Masļeņikovs. Balstīts uz Artura Konana Doila darbiem par Šerloku Holmsu.
Megastar
Tallink kuģa būve sākta 2015. gada 4. augustā. Ķīļa ielikšanas ceremonija notika 2016. gada 9. februārī. 2016. gada 1. jūlijā bijusī Somijas prezidente Tarja Halonena nokristīja kuģi Megastar. 15. jūlijā prāmis tika nolaists ūdenī, pirmais brauciens notika 2016. gada decembrī. Megastar nodošana pasūtītājam notika 2017. gada janvārī.
Šerloka Holmsa un Doktora Vatsona piedzīvojumi
Tapšanas vēsture
Pirmo divu sēriju scenāriju uzrakstīja Jurijs Dunskis un Valērijs Frīds, kas tobrīd bija pazīstami kā filmu "Dienēja divi biedri" un "Dedzi, dedzi, mana zvaigzne". 1979. gadā scenāriju atdeva studijai Lenfilm. Režisors Igors Masļeņikovs nebija Artura Konana Doila daiļrades pielūdzējs, tomēr ideja par topošo televīzijas filmu viņam iepatikās. Viens no Šerloka Holmsa lomas pretendentiem bija Aleksandrs Kaidanovskis, tomēr režisors uzstāja uz Vasilija Ļivanova kandidatūras. Kandidātu Vatsona lomai bija jāmeklē ilgāk, jo literārajos avotos viņa ārējais izskats nav aprakstīts. Režisora uzmanību pievērsa vecs foto, kurā redzams Vitālijs Solomins ar pielīmētām ūsām. Kā likās režisoram, Solomins šādā izskatā bija līdzīgs anglim.
Pirmizrāde notika 1980. gada 22. martā. PSRS teritorijā filma ieguva popularitāti. Skatītāji rakstīja vēstules, lūdzot turpinājumu. Scenāriju filmi pēc stāstu The Adventure of Charles Augustus Milverton, The Final Problem un The Adventure of the Empty House motīviem sarakstīja Vladimirs Valuckis, filmai "Bāskervilu suns" — Igors Masļeņikovs un Jurijs Vekslers, bet filmām "Agras dārgumi" un "20. gadsimta sākums" — Igors Masļeņikovs. Seriāla filmēšana pabeigta 1986. gadā.
Filmēšana
Lielāka daļa filmas ainavu uzņemta Lenfilm studijas paviljonos. Ainavas tika filmētas Ļeņingradā, Ļeņingradas apgabalā, Baltijā un Kaukazā. Reihenbahas ūdenskrituma ainavas filmētas Abhāzijā, pie Čerkesas ūdenskrituma. Beikerstrītas ainas filmētas Rīgā, Jaunielā 22 (šī iela ir parādīta arī filmā "Septiņpadsmit pavasara mirkļi").
E-Lats
SIA E Lats (darbojas ar zīmoliem E-Lats un E-kredīts) ir Latvijas uzņēmums, kas darbojas finanšu un tirdzniecības jomā. Dibināts 2000. gadā. E-Lats ir Latvijas Lombardu asociācijas biedrs.
Vēsture
Uzņēmums ar nosaukumu SIA A Lats dibināts 2000. gada 25. februārī. Tad arī atvērta lombarda pirmā filiāle. Līdz 2006. gadam atvērtas 8 filiāles. 2005. gada 19. oktobrī uzņēmums pārdēvēts par SIA Lombards A Lats. 2005. gadā uzņēmums iestājās Latvijas Lombardu asociācijā. 2006. gada 26. aprīlī uzņēmums pārdēvēts par SIA E Lats. 2006. gadā nopirkts interneta veikals www.bestmarket.lv, kurā varēja mainīt vai iegādāties jaunas preces. 2007. gadā izveidots lietotu preču interneta veikals www.e-lats.lv. 2008. gadā izveidots radio vadāmo preču interneta veikals www.ehobby.lv.
2010. gadā pārņemta bankrotējusī Ogres stādu audzētava Meristēmas. 2011. gadā iegādāts uzņēmums SIA E-kredīts un uzsākta bezķīlas kredītu izsniegšana. 2011. gadā E Lats iestājās Latvijas Ātro Kredītu Devēju Asociācijā.
Vjačeslavs Mitrohins
Vjačeslavs Mitrohins (dzimis Liepājā) ir Latvijas ģitārists, komponists, aranžētājs un producents. 1972. gadā absolvējis Liepājas mūzikas vidusskolas vijoles klasi. Ģitāras spēli V. Mitrohins apguvis pašmācības ceļā. Liepājas rokgrupas Stroncijs-70 dibinātājs (1970—1972). Kopā ar grupu piedalījās festivālā "Liepājas dzintars 71" un "Liepājas dzintars 72", pēdējā no tiem atzīts par labāko soloģitāristu.
Dienesta laikā armijā spēlējis Dobeles ansamblī "Sprīdītis" (vadītājs Vladimirs Plotkins).
Muzikālā karjera
No 1974. līdz 1978. gadam spēlēja Raimonda Paula izveidotajā ansamblī "Modo". Pēc aiziešanas no tā sekoja darbs Latvijas Radio un TV vieglās un estrādes mūzikas orķestrī. 80. gadu vidū izveidojis grupu "ARS", kas koncertējusi gan Padomju Savienībā, gan aiz tās robežām, bet 1994. gadā nodibinājis joprojām aktīvo grupu "Mitrokhin’s MasterBand".
1996. gadā izveidojis savu ierakstu studiju "MMBand Studio" (tagad "STUDIJA M"), kur darbojas kā producents un aranžētājs, protams, neatstājot novārtā arī kompozīciju.
Sacerējis ap simts kompozīcijām un uzrakstījis aranžējumus vairāk nekā 1000 dziesmām.
Diskogrāfija
Piedalījies daudzu kolēģu albumu tapšanā, tai skaitā Ievas Akurateres albumā "Plīvošana ar pilsētu", Imanta Kalniņa mūzikas ierakstā Rīgas Kinostudijas filmai "Pūt, vējiņi" u.c.
Dižandrejupīte
Dižandrejupīte (arī Dižandreju upīte) ir Kauliņas upes kreisā krasta pieteka Kuldīgas novadā.
Iztece - no Ērkuls ezera uz ziemeļiem no Basiem. Tek ziemeļu virzienā. Caurtek Dižandrejdīķim, Pilsezeram, Putrsezeram. Ietek Kauliņas upē pie Buku kapiem uz ziemeļiem no Todaižiem. Lejtecē Dižandrejupīti šķērso valsts autoceļi V1279 (Vecais Suitu ceļš) un V1282 (Ēdole–Krauļi).
Ladainians Tomlinsons
Ladainians Tomlinsons (en; dzimis ) ir bijušais ASV amerikāņu futbola spēlētājs, spēlējis pussarga pozīcijā.
L. Tomlinsons pārstāvēja Teksasas kristīgo universitāti NCAA čempionātā. 2001. gada NFL draftā viņu Sandjego "Chargers" izraudzījās ar kopējo piekto kārtas numuru. "Chargers" sastāvā spēlējis līdz 2009. gada sezonai, 2010. gadā pārgāja uz Ņujorkas "Jets". Viņš karjeras laikā ir piedalījies piecās Visu zvaigžņu spēlēs. Četras reizes L. Tomlinsons ticis iekļauts līgas simboliskajā pirmajā izlasē, divas — otrajā izlasē. 2006. gadā Associated Press viņu atzina par sezonas vērtīgāko spēlētāju. 2007. gadā viņš saņēma ESPY balvu kā gada labākais sportists starp vīriešiem. Tāpat sportists tika iekļauts līgas simboliskajā 2000. gadu izlasē.
Dzīvojamā ēka Ozolciema ielā 18
Dzīvojamā ēka Ozolciema ielā 18 (sarunvalodā saukta par Ziepniekkalna Ķīnas mūri vai Lielo Ķīnas mūri) ir Latvijas PSR laikos uzbūvētais deviņstāvu daudzīvokļu nams Rīgā, Ziepniekkalnā. Šī ir visgarākā dzīvojamā ēka Latvijā un Baltijas valstīs, tajā ir 396 dzīvokļi. Tās garums ir aptuveni 343 metri.
Vēsture
Pirmie mājas plāni tika izveidoti mikrorajona 1986. gadā projekta “Ziepniekkalns 2” ietvaros. Ziepniekkalnā tika būvētas 119. un 104. sērijas mājas (līdz pat 16 stāvu augstas). Piecas mājas bija paredzētas Rīgas robotu rūpnīcas darbiniekiem un viņu ģimeņu vajadzībām, bet sakarā ar PSRS sabrukumu un Latvijas neatkarības atjaunošanu rūpnīca tā arī nesāka ražošanu. Līdz 1989. gadam Ozolciema ielas nosaukums bija Celtnieku iela un mājai bija 8. numurs.
SMB
Darbība
Sākumā (Windows 95), SMB darbināja ar NetBIOS transportu. Pašu NetBIOS varēja darbināt tieši uz ethernet (NeBEUI)(NBT), uz IPX, (NBX), vai uz IPv4 (NBT). Vēlāk (sākot ar Windows 2000), sāka lietot SMB pa taisno uz TCP. Ar netbios, SMB serveris klausījās uz 139 porta (TCP), ar TCP ir uz 445. Windows serveriem nevar norādīt lai klausās uz ne-defaultajiem portiem. Windows klientiem nevar norādīt lai pieslēdzas pie ne-defaultajiem portiem.
SMB ir klients-serveris tipa protokols. Parasti visās implementācijās ir pieejams gan klients gan serveris. Klients pieslēdzas pie servera un sūta uz turieni pieprasījumus, serveris atbild uz tiem pieprasījumiem. Ir daži gadījumi, kad serveris var sūtīt pieprasījumu klientam. Pēc pieslēgšanā pie servera, klients autentificējas, pēc tam pieslēdzas pie resursa (map network drive) un pēc tam var piekļūt tajā resursā esošajiem datiem.
share level security
Serverī katram resursam var būt definēta parole un (vai vairākas, failsistēmas resursiem), jebkurš, kas zin attiecīgo paroli, var piekļūt attiecīgajam resursam. Lietotājvārdus nelieto. Jaunākajās windows versijās šī metode ir atslēgta. Ja parole nav norādīta, tad resursam var piekļūt jebkurš. Ja ir divas paroles, tad ar vienu var dabūt lasīšanas pieeju un ar otru var dabūt pilno pieeju.
user level security
Serverī katram resursam ir definēts atļauto lietotāju saraksts. Šai metodei ir vairāki varianti (LM, NTLM, NTLM2), tie atšķiras ar serverim nosūtāmās paroles kodēšanas formātu. Šī metode lieto lietotāju sarakstu, katram sarakstā esošajam lietotājam var būt piešķirtas atšķirīgas pieejas atļaujas (lasīšana vai lasīšana+rakstīšana). Ja apakšā esošajai (servera) failsistēmai (piemēram, NTFS) arī ir access control, tad, piekļuve ir iespējama tikai ja to atļauj gan faisistēma, gan SMB serveris. Failsistēmā var norādīt sīkākus pieejas ierobežojumus (piemēram, atļaut pieeju tikai atsevišķiem failiem un apakšdirektorijiem).
Resursi
Tie var būt tīkla printeri, failsistēmas (koplietots direktorijs), IPC vai kas cits, bet tie 3 ir plašāk lietotie. Tīkla printeris ļauj drukāt uz printera, kas ir pieslēgts pie servera un nošārēts. IPC var lietot datu apmaiņai starp programmām (piemēram, lai pieslēgtos pie computer management pie kāda cita datora caur tīklu)(to var lietot lai startētu vai apturētu sistēma servisus, lasītu system log un tamlīdzīgi).
Failsistēma nodrošina līdzīgas iespējas kā lokālā diska failsistēma: Var izveidot direktorijus, dzēst direktorijus un failus, pārsaukt un pārvietot direktorijus un failus, rakstīt un lasīt failus (no jebkuras pozīcijas). Failu pārsūtīšanas protokoli parasti nenodrošina iespēju rakstīt failus no jebkuras pozīcijas.
Talsciems
Talsciems (agrāk arī Dzelzciems) ir skrajciems Talsu novada Ģibuļu pagastā. Izvietojies Talsu rietumu pierobežā Dzelzupes krastos pie Talsu—Gravu—Ģibuļu ceļa 4,6 km no pagasta centra Pastendes, 3 km no novada centra Talsiem un 120 km no Rīgas. Ciemā 26 viensētas un 9 plānotās ielas perspektīvajai apbūvei. Dažkārt pie Talsciema pieskaita Arkliņus. Starp Talsciemu un Talsiem atrodas Talsu lidlauks. Pēckara gados Talsciems bija kolhoza «Padomju karogs» (vēlāk kolhoza «Draudzība» iecirkņa) centrs.
Iedzīvotāju skaita izmaiņas
Esošajās robežās, pēc CSP un OSP datiem.
2016.—2017. gada LBL sezona
2016.—2017. gada LBL sezona bija 26. Latvijas Basketbola līgas sezona. Regulārā sezona sākās un ilga līdz 2017. gada aprīlim. Sezonā startēja 10 komandas: Barons, BK Jēkabpils, Jūrmala/Fēnikss, Latvijas Universitāte, Liepāja/Triobet, Ogre/Kumho Tyre, BK Valka/Valga, Valmiera/ORDO, Rīgas VEF, BK Ventspils. Par čempioniem kļuva VEF Rīga, kas finālsērijā ar 4:0 uzvarēja BK Ventspils.
Dmitrijs Peteļins
Dmitrijs Peteļins (Дмитрий Александрович Петелин; dzimis ) ir Krievijas kosmonauts, inženieris.
Biogrāfija
Dmitrijs Peteļins piedzima 1983. gada 10. jūlijā Kostanajas pilsētā, Kazahstānas PSR (tagad Kazahstānas Republika), kur viņa vecāki (māte bija skolotāja, tēvs — inženieris) pārcēlās no Galējiem Ziemeļiem. No 1990. līdz 1992.gadam viņš mācījās Sahas Republikas (Jakutijas) Udačnijas pilsētas 24. skolā, No 1992. līdz 1997.gadam Peteļins mācījās Družbinskas vidusskolā. 2000. gadā viņš absolvēja Kustanai Tehniski ekonomisko liceju. Pēc tam viņš iestājās Dienvidurāla Valsts universitātes Aerokosmiskajā fakultātē. 2006. gadā viņš ieguva inženiera diplomu lidmašīnu un helikopteru specialitātē.
Dmitrijs Peteļins strādāja uzņēmumā NIK lidmašīnu projektēšanas nodaļā par 3. kategorijas konstruktoru. Viņš nodarbojās ar Boeing 747, Boeing 777, Boeing 787, Boeing 787 Dreamliner un citu lidmašīnu konstrukcijas elementu inženierijas un stiprības aprēķiniem. Bija komandējumos uz Sietlu.
2012. gadā Peteļins pieteicās atklātajā konkursā, lai iekļūtu Krievijas kosmonautu vienībā. 8. oktobrī viņu apstiprināja par kosmonautu kandidātu, un 26. oktobrī Peteļins tika uzņemts kosmonautu vienībā. 2014. gada 6. jūnijā viņš pabeidza vispārējos kosmonautu sagatavošanas kursus, un 16. jūnijā viņam piešķīra kosmonauta izmēģinātāja kvalifikāciju.
2020. gada 3. novembrī Dmitrijs Peteļins tika apstiprināts par kosmosa kuģa Sojuz MS-18 dublieru apkalpes lidojuma inženieri, un līdz ar to Sojuz MS-19 pamatapkalpes 2. bortinženieri. 2021. gada februārī Peteļina vieta Sojuz MS-19 tika atdota ASV pārstāvim. 2021. gada vasarā Peteļins sāka gatavoties lidojumam ar kosmosa kuģi Sojuz MS-22, un bija Sojuz MS-21 dublieru apkalpē.
Dmitrija Peteļina pirmais kosmiskais lidojums sākās 2022. gada 21. septembrī, esot kosmosa kuģa Sojuz MS-22 lidojuma inženierim. Starptautiskajā kosmosa stacijā 67. un 68. ekspedīcijā viņš bija lidojuma inženieris.
Šurfs
Šurfs ir vertikāla, retāk ieslīpa grunts atradnes apskates bedre, kuras ejai var būt šāda ģeometriska forma: kvadrāts, aplis, taisnstūris. Šurfs parasti nav pārāk dziļš, taču ļoti reti dziļāks par 20 — 30 m. Šurfs paredzēts: derīgo izrakteņu izpētei; inženierģeoloģiskajiem izmeklējumiem; grunts ventilācijai; ūdens nolaišanai; materiālu pārvietošanai; cilvēku nolaišanai un pacelšanai; inženierkomunikāciju (kabeļi un cauruļvadi) tehniskai apskatei grunts slāņos; u.c. Bedres šķērsgriezuma laukums parasti ir no 0,8 līdz 4 m2 vai cits izmērs, kas pietiekoši nodrošina konkrēto atradni. Šurfu izrok ar zemes rakšanas mašīnu, piemēram, ar mašīnurbi vai ekskavatoru vai arī ar rokas instrumentu. Tuvojoties inženierkomunikācijām rakšanu veic tikai ar rokas instrumentu, lai tās nesabojātu.
Ādams Hansens
Karjera
2012. gadā Hansens kļuva par otro Austrālijas pārstāvi, kas sezonas laikā finišējis visās trijās lielajās tūrēs – Giro d'Italia, Tour de France un Vuelta a España. 2012. gadā viņš bija vienīgais braucējs, kas to to paveica un 32. visā riteņbraukšanas vēsturē. Pabeidzot 2015. gada Vuelta a España, viņš bija finišējis jau trīspadsmit lielajās tūrēs pēc kārtas un pārspēja Bernardo Ruisa 68 gadus veco rekordu. Hansena nepārtrauktā sērija noslēdzās 2018. gadā pēc 20. pabeigtās lielās tūres.
Hansens pats izgatavoja sev pielāgotus oglekļa šķiedras kompozītmateriālu apavus, ko izmantoja sacensībās. Viņš  komandas vajadzībām bija radījis loģistikas programmatūru.
Pēc profesionālā riteņbraucēja karjera beigām pievērsies triatlonam.
Sasniegumi lielajās tūrēs
Piezīme: IZST — izstājās
Dravniekvalks
Dravniekvalks (arī Dravnieku valks) ir Bērzkalnvalka kreisā krasta pieteka Kuldīgas novada Alsungas pagastā.
Iztece - no purvaina, mežaina apvidus uz ziemeļaustrumiem no Rīvas. Tek ziemeļustrumu virzienā mežainā apvidū. Ietek Bērzkalnvalkā Bērzkalnos.
Kalnavērši
Kalnavērši, arī Kalna Vērši, ir ciems Cēsu novada Drabešu pagastā. Atrodas pagasta centrālajā daļā 7 km no pagasta pārvaldes «Ausmās», 11 km no novada centra Cēsīm un 81 km no Rīgas.
Apdzīvotā vieta atrodas netālu no autoceļa V283, Riekšupītes krastā.
Popsuiki
Popsuiki ir ciems Brigu pagastā, Ludzas novadā. Atrodas 288 km attālumā no Rīgas.
Gambrins
Gambrins (la) ir leģendārs Flandrijas karalis, neoficiāls svētais un alus darītāju patrons un amata aizbildnis. Gambrins arī ir folkloras personāža, reizēm attēlots kā Eiropas karalis vai angļu viduslaiku bruņinieks. Gambrina dzimšanas diena tradicionāli tiek svinēta 11. aprīlī.
Strīdīga izcelsme un neskaidra etimoloģija
Pieminēts, kā vārds saistīts ar vēsturisko angli, Jāni Bezbailīgo, kurš bijis mītiskais apiņu iesalu alu izgudrotājs. Čehijas Plzeňský Prazdroj, Gambrinus markas gaišala darītājs skaidro, ka Gambrins bijis Jan Primus (Jānis pirmais), kurš esot bijis dižciltīgā persona  John I, Duke of Brabant. Tomēr, citviet apgalvots, ka kāds sulainis Kārļa Lielā galmā saukts Gambrinus. 1543. gadā "Rīgās reformators", vācu fabulists Burkards Valdis  esot skaidrojis, ka Gambrins iemācījies alus darītāja mākslu no Izīdas, senās Ēģiptes auglības, ūdens un vēja dievietes. Arī tiek piesauktas citas iespējamas latīņu vārdu izcelsmes, kā cambarus (pagrabs) un ganeae birrinus (alus viesis).
Zīmols mūsdienās
Pasaules alus darītāji piesavinājušies Gambrina personāžu saviem alus zīmoliem un reklāmai. Vairākas alus darītavas nosauktas Gambrina vārdā un daudzviet, arī Rīgā, Aldara alus darītavā, Gambrina statuja uzcelta alus dārzā. Čehijā Plzeňský Prazdroj alus darītava sponsorē Gambrina gaišalu markas vārdā nosaukto futbola līgu.
Manitulina
Manitulina (en, oj, Manidoowaaling) ir Kanādai piederoša sala Hūrona ezerā. Administratīvi pieder Ontārio provinces Ziemeļaustrumu Ontārio reģionam, veido atsevišķu Manitulinas distriktu. Pēc platības lielākā ezeru sala pasaulē. Nosaukums cēlies no odžibvu valodas Manidoowaaling — ‘Gara ala’ — pēc zemūdens alas, kurā mītot varens gars.
Ģeogrāfija
Sala izvietojusies Hūrona ziemeļrietumos, izstiepta austrumu—rietumu virzienā gar ezera ziemeļu krastu 125 km garumā. No ziemeļu krasta salu atdala 12 līdz 22 km platais Nortčenela šaurums, bet austrumos salas krastus apskalo Džordža līcis. Sala veidota galvenokārt no dolomītiem, reljefs līdzens, augstākais paugurs ir Kapendsosers 352 m vjl (176 m virs Hūrona līmeņa). Uz salas vairāki ezeri, no kuriem lielākais ir Manitu ezers (106,42 km²), kurš savukārt ir pasaulē lielākais ezers, kas atrodas uz ezera salas. Vairākos salas ezeros savukārt ir salas, no kurām lielākā ir Trežerailenda (33 ha) Mindemojas ezerā.
Sala ar tiltu savienota ar ezera ziemeļu krastu. Vasarā kursē prāmis.
Vēsture
Arheoloģiskie izrakumi liecina, ka sala bijusi apdzīvota vismaz 10 000 gadu tālā senatnē. Pirms eiropiešu ierašanās salu, tāpat kā pārējo Lielo ezeru piekrasti, apdzīvoja anišināpi (odžibvi). Pirmais no eiropiešiem, kas apmetās salā, bija franču jezuītu misionārs Žozefs Ponsē (Joseph Poncet), kurš 1648. gadā pie Vikvemikongas uzbūvēja misiju. Jezuīti nodēvēja salu par Svētās Marijas salu (Isle de Ste. Marie). Eiropiešu ievazātās slimības izraisīja epidēmijas, kurās mira ievērojams daudzums salas iedzīvotāju. Ap 1700. gadu indiāņi salu pameta (saskaņā ar mutvārdu nostāstiem — lai tā attīrītos) un līdz 1825. gadam tā palika neapdzīvota.
1826. gadā uz salu, bēgot no kara ASV, pārcēlās vairākas anišināpu ciltis, lielākoties britu sabiedrotās. 1836. gadā Augškanādas gubernators Frensiss Bond Heds (Francis Bond Head) pasludināja salu par anišināpu teritoriju, bet jau 1862. gadā sala tika atvērta eiropiešu kolonistiem.
Mūsdienās no 13 tūkstošiem salas iedzīvotāju 59 % ir baltie, bet 40,6 % — indiāņi. Pēc konfesionālās piederības 42 % iedzīvotāju ir protestanti, bet 37 % — katoļi. Izplatītākā ir angļu valoda (80,8 %), bet 11,2 % runā kādā no anišināpu valodas dialektiem. Lielākā apdzīvotā vieta ir Litlkarenta salas ziemeļu krastā. Salā pastāv arī sešas indiāņu rezervācijas.
Brīzes iela (Jūrmala)
Brīzes iela ir iela Jūrmalā, Jaunķemeru apkaimē. Brīzes iela krustojumā ar Talsu šoseju un beidzas ar strupceļu. Kopējais ielas garums ir 270 metri, tā ir klāta ar asfaltbetona segumu. Brīzes ielā satiksmes kustība norit vienā joslā.
Ostrovs
Ostrovs, arī Ostrova vai Proški, ir ciems Krāslavas novada Grāveru pagastā. Izvietojies pagasta centrālajā daļā 3 km no pagasta centra Grāveriem, 15 km no Aglonas un 248 km no Rīgas.
Apdzīvotā vieta izvietojusies pie autoceļa V610, Cārmina ezera krastā.
Pirms 2009. gadā noslēgtās administratīvi teritoriālās reformas atradās Krāslavas rajonā.
Imants Burvis
Imants Burvis (dzimis Valdemārpilī) ir Latvijas politiķis, bijis 7. Saeimas deputāts - ievēlēts no Latvijas Sociāldemokrātu apvienības saraksta.
Profesionālā izglītība
Precēts, ir dēls un divas meitas. Tēvs Alberts, Valdemārpils Kartupeļu-Cietes rūpnīcas direktors, represēts 1950. gadā, nomira Krasnojarskā, pirms tam būdams elektrostacijas galvenais inženieris un rajona izpildkomitejas priekšsēdētāja vietnieks. Māte Vera izvairījās no izsūtīšanas, aizejot strādāt iekšlietu sistēmā. Ģimenē bija trīs dēli. I.Burvis dzīvoja Rīgā, Grīziņkalna apkaimē, mācījās Rīgas 24. vidusskolā. Pēdējo klasi beidza vakarskolā, vienlaicīgi strādājot Rīgas Vagonu rūpnīcā un iegūstot atslēdznieka-regulētāja 5. līmeni. No 1965. līdz 1970. gadam mācījās Rīgas Jūrskolā, apgūstot kuģu vadītāju specialitāti, 1980. gadā ieguva otru - kuģu mehāniķa specialitāti. 1982. gadā mācījās Odesas JLM vadošo speciālistu sagatavošanas institūtā, apgūstot ostas darbu organizēšanu, no 1990. līdz 1997. gadam Latvijas Universitātē ieguva maģistra grādu starptautiskajās un valsts tiesībās (kursa darbs – pašvaldību reforma Rīgas pilsētā – ieviests, Diplomdarbs – Latvijas-Igaunijas-Lietuvas jūras robežu teorētiskais pamatojums, maģistra darbs - mācību grāmata Jūras Tiesības), 1993. gadā – Sanktpēterburgas Jūras Transporta institūtā apguva hidrogrāfiskā darba organizēšanu, 1994. gadā - Hamburgas Bundesamt fuer Seeschiffahrt und Hidrographic institūtā, 1994. gadā apguva finanšu vadību Londonas PTRC Education and Research.
Sabiedriskās aktivitātes
Komjaunatnes organizācijas sekretārs uz dažādiem Latvijas Jūras Kuģniecības kuģiem un Rīgas Jūras Tirdzniecības Flotē. Rīgas Jūras Ostas flotes priekšnieka vēlēšanu organizēšana 1987. gads. Latvijas Jūrniecības vēstures biedrības dibinātājs, Latvijas Jūrniecības Savienības dibinātājs. Vairāku sasaukumu Latvijas Tautas frontes domes domnieks un darba grupu vadītājs, izstrādājot LTF rīcības programmu sadaļās par rūpniecību, ekonomiku, jūrniecību un pašvaldībām. LR Augstākās Padomes un vietējo tautas deputātu padomju vēlēšanu un LR iedzīvotāju aptauju organizētājs. Darbs LR AP darba grupās pie likumprojektiem “Par LR valdību”, “Par LR tautas deputātu padomēm”, “Par LR galvaspilsētas Rīgas pašvaldību”, “Par LR pilsētu un rajonu pašvaldību”, “Par LR krasta apsardzi” u.c. Viens no Latvijas Pašvaldības Savienības dibinātājiem, dibināšanas kongresa vadītājs, vēlāk izpilddirektors. Latvijas Juristu biedrības dibinātājs un valdes loceklis. Latvijas Jūras Tiesību asociācijas dibinātājs un valdes loceklis. Viens no barikāžu organizētājiem Rīgas Ziemeļu rajonā 1991. gadā un Zemessardzes Rīgas Ziemeļu rajona 12. bataljona organizētājs, bataljona komandieris. Darbs Latvijas valdības delegācijas sastāvā jūras robežu noteikšanā ar Lietuvu un Igauniju. Darbs Latvijas-Krievijas jauktajā komisijā un ekspertu grupā, gatavojot līgumu paketi par Krievijas armijas izvešanu no Latvijas un robežas jautājumos. LSDSP biedrs kopš 1989. gada, CK loceklis, valdes loceklis, partijas priekšsēdētāja vietnieks. 2000. gadā, pēc apvienošanās ar LSDP (LKP,LNKP,LDDP) aizgāja no partijas, nepiekrītot partijas priekšsēdētāja J.Bojāra veidotajai koruptīvai politikai partijā, pakļaujot LSDSP oligarhiem (Karginam, Lembergam, Šabašovam, Šķēlem). Latvijas īrnieku un dzīvokļu īpašnieku biedrības dibinātājs. Latvijas Inteliģentu Apvienības dibinātājs. SDS dibinātājs un revīzijas komisijas priekšsēdētājs no 2002.līdz 2005 gadam. Ar 2006. gadu Tēvzemes Mantojums (Tēvzemes Nacionālo Spēku Savienības, Tēvzemes Savienība, Tautas Mantojums) partijas biedrs, valdes loceklis, partijas priekšsēdētāja biedrs. Latvijas Jūrniecības Fonda valdes priekšsēdētājs. Latvijas Jūrniecības Savienības Sertifikācijas centra vadītājs.
Darba gaitas
No 1965. gada strādāja RJTO par palīgstrādnieku, tad RVR par atslēdznieku-regulētāju. No 1966 līdz 1970 – mācības Rīgas Jūrskolā. No 1970. gada strādāja “Latvijas Jūras Kuģniecībā” par matrozi, kapteiņa palīgu, vēlāk uzņēmumā “Baltijas Jūras Ceļi” par otro un vecāko stūrmani, tad “Rīgas Jūras Tirdzniecības Osta” par kapteini. No 1989. līdz 1992. gadam vienlaicīgi vairākkārtējs Rīgas pašvaldību deputāts un struktūru vadītājs, Latvijas Pašvaldību Savienības izpilddirektors, LR ZS 12 bataljona komandieris. No 1992 gada pirmais Latvijas Hidrogrāfijas Dienesta priekšnieks un izveidotājs, darbs Rīgas Domes transporta un enerģētikas komisijā, Nekustamo īpašumu komisijā. No 1994. gada Rīgas Eksperimentālās Kuģu mehāniskās rūpnīcas direktors un vienlaicīgi Rīgas Domes Pilsētas attīstības komisijas priekšsēdētāja biedrs, Transporta un satiksmes komisijas, a/s “Rīgas Ūdens”padomes loceklis, vada darba grupu Domes asfalta–betona rūpnīcas izveidošanai. No 1998. gada LR Saeimas deputāts. No 2001. gada Latvijas Jūrniecības Fonda valdes priekšsēdētājs un LJS Sertifikācijas centra vadītājs.
Darbība Saeimas komisijās
Juridiskā komisija – sekretārs. Revīzijas komisija – priekšsēdētāja vietnieks. Parlamentārā izmeklēšanas komisija PVAS "Latvijas Kuģniecība” un citu stratēģiski svarīgu objektu izmeklēšanas jautājumos – priekšsēdētājs. Apakškomisija Komerclikumdošanas izstrādei. Baltijas lietu apakškomisija. Īpaši atbalstāmo reģionu sociālās attīstības apakškomisija. Jūrniecības, zivsaimniecības un transporta apakškomisija – priekšsēdētājs. Rūpniecības, enerģētikas un būvniecības apakškomisija. Vides apakškomisija. Atbalsta grupa Latvijas virzībai uz NATO - priekšsēdētājs Baltijas Asamblejas juridiskā komisija – priekšsēdētājs .Baltijas Asamblejas  redakcijas komisija – priekšsēdētājs. Eiropas Savienības un Latvijas apvienotās parlamentārās komitejas Latvijas delegācija Latvijas - Ēģiptes parlamentu sadarbības grupa - sekretārs Latvijas - Grieķijas parlamentu sadarbības grupa - priekšsēdētājs Latvijas - Igaunijas parlamentu sadarbības grupa Latvijas - Japānas parlamentu sadarbības grupa Latvijas - Kanādas parlamentu sadarbības grupa Latvijas - Kazahstānas parlamentu sadarbības grupa - priekšsēdētājs Latvijas - Komi parlamentu sadarbības grupa - priekšsēdētājs Latvijas - Krievijas parlamentu sadarbības grupa Latvijas - Kuveitas parlamentu sadarbības grupa Latvijas - Ķīnas parlamentu sadarbības grupa Latvijas - Marokas parlamentu sadarbības grupa Latvijas - Norvēģijas parlamentu sadarbības grupa Latvijas - Polijas parlamentu sadarbības grupa Latvijas - Somijas parlamentu sadarbības grupa Latvijas - Turcijas parlamentu sadarbības grupa Latvijas - Zviedrijas parlamentu sadarbības grupa
Bridžmena sala
Bridžmena sala (en, es) vai Helēnas sala ir ar neliela vulkāniska saliņa Dienvidšetlendas salu arhipelāgā Antarktikā. Izvietojusies starp Piloto Pardo salām un Karaļa Džordža salu. Sala ir neaktīva stratovulkāna virsotne, kas paceļas 240 m vjl un kura lielākā daļa atrodas zem ūdens. Senā vulkāna krāteris atrodas 27 m augstumā salas rietumu pusē.
Vēsture
Salu ap 1820. gada 22. janvārī atklāja Edvarda Brensfīlda ekspedīcija un nosauca, domājams, par godu kapteinim (vēlāk — viceadmirālis) Čārlzam Orlando Bridžmenam (Charles Orlando Bridgeman). 1821. gada 26. janvārī salu atkārtoti atklāja krievu ekspedīcija Fabiāna fon Belinshauzena vadībā un nosauca par Jeļenas salu (ru vai Камень Елены) par godu imperatora Napoleona izsūtījuma vietai Svētās Helēnas salai. 1823. gadā britu kapteinis Džeimss Vedels nokuģojis gar salu 200 jardu attālumā un novērojis izteiktas vulkāniskās aktivitātes, kas vēlāk nav apstiprinājušās. Salā pirmais, iespējams, izkāpis krastā Žans Batists Šarko 1909. gada 24. decembrī.
Eds de Gūjs
Eduards Fransikuss "Eds" de Gūjs (nl, dzimis ) ir bijušais Nīderlandes futbolists, spēlēja vārtsarga pozīcijā, bijis Nīderlandes futbola izlases dalībnieks.
Savā 20 gadus ilgajā karjerā viņš pārstāvēja Nīderlandes klubus Sparta Rotterdam un Feyenoord, kā arī Anglijas klubus Chelsea un Stoke City. Ar Feyenoord komandu 1993. gadā kļuvis par Eredivisie uzvarētāju, bet ar Chelsea komandu 1998. gadā ieguvis UEFA Kausu ieguvēju kausu un UEFA Superkausu.
Ar Nīderlandes futbola izlasi piedalījies 1994. un 1998. gada FIFA Pasaules kausā, kā arī 1996. un 2000. gada Eiropas čempionātā.
Sasniegumi
Feyenoord
Chelsea
Potštāta
Potštāta (cz) ir pilsēta Čehijā, Olomoucas apgabala Pršerovas apriņķī.
Vēsture
Rakstos pirmoreiz minēta 1322. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Bodenštate (de). No 1918. gada — Čehoslovākijas sastāvā. No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.
Eiropas valstu un atkarīgo teritoriju uzskaitījums
Atzītās valstis
Eiropā atrodas 51 suverēna un atzīta valsts. No visām valstīm Armēnijai, Azerbaidžānai, Gruzijai, Kazahstānai, Kiprai, Krievijai un Turcijai atrodas teritorijas gan Eiropas, gan Āzijas daļā. Visas valstis izņemot Vatikānu ir ANO dalībvalstis. Visas valstis izņemot Baltkrieviju, Kazahstānu un Vatikānu ir Eiropas Padomes dalībvalsts.
Manā ādā
"Manā ādā" (en) ir 2013. gada zinātniskās fantastikas filma. Tās režisors ir Džonatans Gleizers. Tā ir veidota pēc Mičela Feibera 2000. gada sireālā romāna "Manā ādā" motīviem. Filmas galveno lomu atveido Skārleta Johansone. Filma stāsta par citplanētieti, kas nodarbojas ar cilvēku, lielākoties vīriešu, ievilināšanu lamatās. Filma tika izlaista kā daļa no Teljuraidas kinofestivāla 2013. gadā, bet plašākai publikai — kinoteātros 2014. gadā. Filma ir ieguvusi lielākoties pozitīvas atsauksmes no kritiķiem.
Bergmaņi
Fon Bergmaņi (de) bija Rīgas patriciešu un Vidzemes luterāņu mācītāju dzimta.
Vēsture
Dzimtas ciltstēvs bija Umurgas draudzes (Ubenorm) luterāņu mācītājs Ambrozijs Bergmanis (1641—1677), kurš pēc teoloģijas studijām Kēnigsbergas Universitātē 1667. gadā pārcēlās uz Zviedru Vidzemi un mira tīfa epidēmijas laikā. Viņa dēls tirgotājs Palms Bergmanis (1672—1751) pārcēlās uz dzīvi Rīgā, kur Lielā Ziemeļu kara laikā 1703. gadā viņam piedzima dēls Baltazars Bergmanis (1703—1768). Viņš apprecēja Doma un Pētera baznīcu mācītāja Bartolomeja Depkina (1682—1746) meitu Annu Elizabeti Depkinu un kļuva par Ādažu draudzes mācītāju, viņiem piedzima četri dēli — Baltazars (Ādažu draudzes mācītājs, 1736—1789), Abrozijs (ārsts, 1740—1784), Gustavs (Āraišu, tad Mazsalacas un Rūjienas draudžu mācītājs, 1749—1814) un Liborijs (mācītājs, 1754—1823), kuri bija aktīvi brīvmūrnieki un 1787. gadā ieguva mantojamu dižciltību, kā arī meita Doroteja (1742—1821).
Gustava Bergmaņa dēls Benjamins fon Bergmanis (1772—1856) bija Ērgļu un Rūjienas draudžu mācītājs, bet mazdēls Rihards fon Bergmanis (1805—1878) Rūjienas draudzes mācītājs. Riharda fon Bergmaņa dēls Ernests fon Bergmanis (1836—1907) kļuva par slavenu ķirurgu, bet mazdēls Gustavs fon Bergmanis (1878—1955) par ievērojamu ārstu internistu.
HansaMatrix
Uzņēmuma pamatdarbība ir elektronisko sistēmu izstrāde, projektēšana un ražošana. HansaMatrix ir ražotnes Ogrē un Ventspilī. Mārupē atrodas metāla precīzijas daļu darbnīca.
Vēsture
Uzņēmums tika dibināts 1999. gada 30. jūlijā ar nosaukumu SIA Hanzas Elektronika. Tā īpašnieki bija Ilmārs Osmanis (50 %) un SIA Radiotehnika 98. 2001. gada 7. jūnijā ražotne Ogrē uzsāka darbību. Sākotnēji uzņēmums ražoja elektroniskās komponentes, sakaru iekārtas, instrumentu un mērīšanas, testēšanas un navigācijas ierīces, kā arī elektrodzinējus, ģeneratorus un transformatorus.
2012. gadā uzņēmums Rīgā atklāja produktu izstrādes tehnoloģisko laboratoriju. 2014. gada 18. septembrī Baltic SME Fund C.V. pārstāja būt par Hanzas Elektronika dalībnieku. Vēlāk sabiedrību atstāja abi Zviedrijas investori, un SIA Macro Rīga kļuva par Hanzas Elektronika vienīgo īpašnieku. 2015. gadā uzņēmums Mārupē atvēra pilotmodeļu ražotni un metāla precīzijas daļu darbnīcu. 2015. gada 7. oktobrī Latvijā reģistrēta komandītsabiedrība FlyCap Investment Fund I AIF iegādājās 17,21 % Hanzas Elektronika kapitāldaļas. 2015. gada 30. decembrī uzņēmuma nosaukums tika mainīts uz AS HansaMatrix 2016. gada 12. jūlijā HansaMatrix kapitāldaļas sāka kotēt biržas NASDAQ OMX Riga (tagad Nasdaq Riga) oficiālajā sarakstā.
2020. gada 15. septembrī tika likvidēts SIA EUROLCDS meitas uzņēmums SIA Zero Power Display, kas izstrādāja un ražoja ārējos informācijas displejus ar pielietojumu satiksmes organizācijas un publiskās informācijas sistēmās. 2021. gada 27. decembrī HansaMatrix nodibināja meitas uzņēmumu AS Lightspace Holding, lai pārvaldītu asociētā uzņēmuma SIA Lightspace Technologies kapitāldaļas.
Šarls Ogistēns Sentbēvs
Šarls Ogistēns Sentbēvs (dzimis, miris ) bija franču literatūras kritiķis un rakstnieks.
Dzimis Buloņā, un, pārcēlies uz Parīzi, mācījās medicīnu, vēlāk strādāja slimnīcā. No 1824. gada publicējies presē, rakstīdams par literatūru. No 1827. gada pieslējās Igo un Cénacle pulciņam.
Aizstāvēja tolaik moderno romantisma stilu pret klasicismu. Uzskatīdams, ka, lai izprastu literāro darbu, jāstudē rakstnieka biogrāfija, radīja t.s. "biogrāfisko" literatūras kritikas metodi. Franču akadēmijas loceklis no 1844. gada. Sentbēva pazīstamākais darbs ir "Porojāla" (Port-Royal, 1837–1859), kurā apskatījis Porojālas klostera (Port Royal des Champs) un jensenisma vēsturi, aplūkojot reliģijas vēstures, vēstures filozofijas un estētikas jautājumus.
Marsels Prusts 1908. gadā sarakstīja eseju "Pret Sentbēvu" (Contre Saint-Beuve), kurā kritizēja biogrāfisko pieeju literatūras kritikā.
Eličiribeeti
Ruperto Eličiribeeti Antarktikas zinātniskā stacija (es, ECARE) ir Urugvajas vasaras polārstacija Antarktīdā. Izvietojusies Esperansas līča dienvidaustrumu krastā Triniti pussalas austrumu galā.
Bāze D
Sākotnēji stacija piederēja Apvienotajai Karalistei. Bāzi D (vēlāk dēvētu arī par Hopbeju) Triniti pussalas austrumu galā operācijas Tabarin ietvaros bija paredzēts izveidot jau 1944. gada 7. februārī, bet smago ledus apstākļu dēļ tas neizdevās. Bāzi izveidoja 1945. gada 13. februārī. Galvenās izpētes jomas bija ģeodēzija, kartogrāfija, ģeofizika, meteoroloģija, kā arī cilvēku un suņu fizioloģija. 1948. gada 8. novembrī nodega bāzes galvenā ēka Eagle House, kuras vietā 1952. gada 4. februārī atklāja jaunu galveno ēku Trinity House. Bāzi slēdza 1964. gada 13. februārī, bet 1997. gada 8. decembrī to nodeva Urugvajai.
ECARE
1997. gada 22. decembrī oficiāli atklāja Urugvajas vasaras polārstaciju, ko nosauca par godu Urugvajas kara flotes virsniekam Ruperto Leopoldo Eličiribeeti Aransetam (Ruperto Leopoldo Elichiribehety Arhancet), kurš 1916. gadā vadījis pirmo Urugvajas valsts Antarktikas ekspedīciju.
Artūrs Ņikiforenko
Artūrs Ņikiforenko (dzimis ) ir Latvijas džudists.
2008. gada Eiropas čempionātā kadetiem izcīnījis 5. vietu svara kategorijā līdz 90 kg. Eiropas U-23 čempionātā izcīnījis 5. vietu 2012. gadā svara kategorijā līdz 100 kg, savukārt 2014. gada Eiropas U-23 čempionātā izcīnījis 5. vietu svara kategorijā virs 100 kg. Vairākas medaļas izcīnījis Latvijas čempionātā dažādās svara kategorijās.
A. Ņikiforenko piedalījās 2016. gada vasaras olimpiskajās spēlēs Riodežaneiro, kur izstājās pēc zaudējuma pirmajā cīņā.
Dusmvalks
Dusmvalks ir Dravniekvalka labā krasta pieteka Kuldīgas novada Alsungas pagastā. Tek ziemeļu virzienā mežainā apvidū.
Pordari
Pordari ir ciems Kubulu pagastā, Balvu novadā. Atrodas 220 km attālumā no Rīgas.
Joakims Mēle
Joakims Mēle Pedersens (dk; dzimis ) ir dāņu futbolists, kas spēlē aizsarga pozīcijā, Dānijas futbola izlases dalībnieks. Kopš 2023. gada pārstāv Vācijas Bundeslīgas komandu VfL Wolfsburg.
Karjera
Ar futbolu sāka nodarboties dzimtās pilsētas Estervro klubā Østervrå IF. 2009. gadā pievienojās kluba AaB jauniešu akadēmijai. Dānijas Superlīgā debitēja pret FC Nordsjælland. 2017. gadā pārgāja uz Beļģijas klubu Genk. 2019. gadā kļuva par Beļģijas čempionu. 2021. gada janvārī pievienojās Itālijas A sērijas klubam Atalanta. 2023. gadā pārgājis uz Vācijas Bundeslīgas komandu VfL Wolfsburg.
Dānijas izlasē debitēja UEFA Nāciju līgas spēlē pret Beļģiju, nākot uz maiņu spēles 72. minūtē. Pirmos vārtus izlases labā guva draudzības spēlē pret Fēru Salu izlasi. Tika iekļauts izlases sastāvā dalībai 2020. gada Eiropas čempionāta finālturnīrā. Guva vārtus grupu turnīra spēlē pret Krieviju un astotdaļfinālā pret Velsu. Spēleja izlases sastāvā 2022. gada FIFA Pasaules kausā.
Dešupīte (Zalvītes pieteka)
Dešupīte ir Zalvītes kreisā krasta pieteka.
Iztek no Viesītes pagasta Ģerķēnu puriņa rietumu gala kā strauts, tālāk plūst uz rietumiem, īsu posmu tekot pa Elkšņu pagasta teritoriju, tad šķērso atkal Viesītes pagastu, kur saplūst ar citu strautu, veidojot Dešupīti. Tālāk plūst ziemeļrietumu virzienā, īsu posmu šķērsojot Saukas pagastu un atkal nonākot Viesītes pagastā, kur ieplūst Zalvītē.
Labākais aktieris otrā plāna lomā (Lielais Kristaps)
Labākais aktieris otrā plāna lomā ir balva, kas tiek piešķirta Latvijas Nacionālajā filmu festivālā "Lielais Kristaps". Balva tiek pasniegta kopš 1986. gada, kad to saņēma aktieris Valdemārs Zandbergs par lomu filmā "Bailes".
Kurts Klāsens
Kurts Voldemārs Klāsens (, dzimis (pēc vecā stila — ) - 1973) bija Latvijas baltvācu burātājs.
Dzimis Rīgā, tirgotāja Ernsta Eberharda Klāsena un viņa sievas Elizabetes Marijas Elfrīdes dzimušas Hāke ģimenē.
Piedalījies Amsterdamā, ieņēmis 11. vietu 12 pēdu buru laivu (Dinghy) klasē. Bija studējis mehāniku Rīgas Politehniskajā institūtā (no 1911) un Latvijas Universitātē (no 1922), taču diplomu neieguva.
Kopā ar ģimeni 1939. gadā repatriējies uz Vāciju.
Aleksandrijas Klements
Tits Flāvijs Klements, saukts arī par Aleksandrijas Klementu (gr; ap 150- ap 215), lai atšķirtu viņu no agrākā Romas Klementa, bija kristiešu teologs un Aleksandrijas katehētiskās skolas dekāns no 190. līdz 202. gadam. Viņš bija konverts kristietībā un plaši izglītots klasiskajā grieķu filozofijā un literatūrā.
2017.—2018. gada Pasaules kauss biatlonā
2017.—2018. gada Pasaules kauss biatlonā bija vairāku posmu biatlona sacensības, kas sākās Estešundā, Zviedrijā, un noslēdzās  Tjumeņā, Krievijā. Kopumā tika aizvadīti deviņi posmi. 2018. gada ziemas olimpisko spēļu biatlona sacensību rezultāti netika iekļauti pasaules kausa kopvērtējumā. Pasaules kausa sacensības rīko Starptautiskā Biatlona savienība.
Aleksandrijas Klements
Biogrāfija
Aleksandrijas Klementa dzimšanas vieta un laiks nav precīzi zināmi. Tiek minēts, ka tas varēja būt ap 150. gadu. Vadoties no Epifānija Sholastika, viņa dzimšanas vieta bija Atēnas, bet pastāv arī tradīcija, ka viņa dzimšanas vieta bija Aleksandrija.
Viņa vecāki bija pagāni, un Klements bija konverts kristietībā. Savā darbā Protrepticus, Klements parāda plašas un padziļinātas zināšanas grieķu mitoloģijā un mistēriju kultos, kas varēja rasties tikai no to praktizēšanas savā ģimenē.
Ap 180. gadu Klements sasniedza Aleksandriju, kur viņš satika Pantaneju, kurš savukārt mācīja Aleksandrijas katehētiskajā skolā. Eisebijs raksta, ka Pantanejs šajā laikā bija skolas dekāns, bet pastāv kontrversija par to vai skolas statūti šādā veidā tika formalizēti jau pirms Origēna. Klements mācījās Pantaneja vadībā un pirms 189. gadā Pāvests Julijāns viņu ordinēja priesteru kārtā. Citādi, gandrīz nekas nav zināms par Klementa dzīvi. Viņš, iespējams, bijis arī precējies; šis minējums izriet no dažiem viņa rakstu darbiem.
Septimija Severa kristiešu vajāšanas laikos, ap 202.-203. gadu, Klements pameta Aleksandriju. 211. gadā Jeruzalemes Aleksandrs rakstīja vēstuli, kurā cildināja Klementu Antiohas baznīcai, kas varētu norādīt, ka viņš tajā laikā dzīvojis Kapadokijā vai Jeruzalemē. Klementa miršanas vieta un laiks nav zināmi.
Teoloģiskie darbi
Vienīgā informācija par Aleksandrijas Klementa dzīvi nāk no Cēzarejas Eisebija. Eisebijs ir uzskaitījis desmit Klementa darbus no kuriem saglabājušies trīs, kurus kopā sauc par triloģiju:
Legends
"Legends" ir amerikāņu repera Juice WRLD dziesma. Dziesma ir veltījums reperiem Lil Peep un XXXTentacion.
Vēsture
Dziesma ir veltīta Lil Peep, kurš nomira no narkotiku pārdozēšanas 2017. gada novembrī, un XXXTentacion, kurš tika noslepkavots.
Pēc tam, kad Juice WRLD nomira no lēkmes 2019. gada decembrī, tika apgalvots, ka viņš paredzēja savu nāvi ar šādiem dziesmas “Legends” vārdiem: “What's the 27 Club? / We ain't make it over 21.”
Pēc Juice WRLD nāves dziesma atkal iekļuva topā un 2019. gada 20. decembrī, dienas pēc viņa nāves, ASV Hot 100 Billboard topos sasniedza 29. punktu.
"Legends" kopā ar "Rich and Blind" vēlāk tika pievienotas Juice WRLD otrajam pēcnāves albumam Fighting Demons 2022. gada 18. martā kopā ar tikko izdoto dziesmu "Sometimes".
Kalnu slēpošana 2022. gada ziemas olimpiskajās spēlēs — kombinācija sievietēm
Kombinācija sievietēm bija viena no 11 disciplīnām kalnu slēpošanā 2022. gada ziemas olimpiskajās spēlēs. Sacensības notika Akmens slēpošanas trasē (nobrauciens) un Ledus upes slēpošanas trasē (slaloms) Nacionālajā kalnu slēpošanas centrā, Pekinā, 2022. gada 17. februārī. Sacensībās kopā startēja 26 sportistes no 14 valstīm.
Olimpisko zelta medaļu izcīnīja Šveices sportiste Mišele Gisina (finiša rezultāts — 2:25.67), sudraba medaļu arī izcīnīja Šveices sportiste Vendija Holdenere (finiša rezultāts — 2:26.72), bet bronzas medaļu ieguva Itālijas sportiste Federika Briņona (finiša rezultāts — 2:27.52). Gisina izcīnīja otro zelta medaļu pēc kārtās šajā disciplīnā olimpiskajās spēlēs.
Pārstāvētās valstis un sportisti
Sieviešu sloupstaila sacensībās startēja 26 sportisti no 14 valstīm.
Iekavās norādīts sportistu skaits no attiecīgās valsts.
Bērzukalns
Bērzukalns ir ciems Alūksnes novada Jaunalūksnes pagastā. Atrodas pagasta rietumu daļā 6 km no pagasta centra Kolberģa, 2 km no novada centra Alūksnes pilsētas centra un 204 km no Rīgas.
Apdzīvotā vieta atrodas pie pašas Alūksnes pilsētas robežas, Helēnas ielas galā uz tāda paša nosaukuma pauguriem.
Inhumans
"Inhumans" ir amerikāņu televīzijas seriāls, kura autors ir Skots Baks. Seriāls kopš 2017. gada septembra tiek straumēts ABC kanālā. Seriālam ir viena sezona. Seriālā galvenās lomas atveido Ansons Monts, Serinda Svona, Izabella Korniša un Elena Vogloma.
Pēc militārā apvērsuma Necilvēku Karaliskajai ģimenei jādodas uz Havaku salām, kur tai jāizglābj gan pasaule, gan pašiem sevi.
Filips Petēns
Anrī Filips Benoni Omers Žozefs Petēns (fr; dzimis, miris ) bija franču ģenerālis, maršals un politiķis. No 1940. līdz 1944. gadam viņš bija Višī Francijas valsts vadītājs. Ieņemot šo amatu 1940. gadā, 84 gadu vecumā, Petēns kļuva par vecāko Francijas valsts vadītāju vēsturē.
Petēns bija ievērojams Francijas militārais līderis Pirmajā pasaules karā, izcēlies Verdenas kaujas laikā, tika uzskatīts Francijas nacionālo varoni.
Otrā pasaules kara laikā, pēc Francijas krišanas Vācijas varā 1940. gadā, Petēns kļuva par Francijas premjerministru. Viņa vadītā valdība vēlāk Višī pilsētā nobalsoja par autoritatīvās Franču Valsts (l'État français) (Višī Francija) nodibināšanu ar Petēnu valsts vadītāja (Chef de l'État français) amatā, kas pastāvēja līdz 1944. gadam. Petēns pirmais lietoja jēdzienu kolaboracionisms ( — ‘sadarbība’), radiouzrunā aicinot francūžus sadarboties ar okupantiem.
Pēc kara 1945. gadā Petēnam tika piespriests nāves sods, kuru valdības vadītājs Šarls de Golls nomainīja pret mūža ieslodzījumu. Miris 1951. gadā. Aizvadot cietumā savas dzīves pēdējos gadus, viņš bija pasaulē vecākais cietumnieks.
Cārmins
Cārmins (arī Cārmana ezers, Cārmans, Cārmaņa ezers; ltg) ir caurteces ezers Krāslavas novada Aulejas pagastā pie autoceļiem V610 un V614. Ezeram apkārt ir aizsargājam dabas teritorija Cārmaņa ezera dabas parks.
Ezera vidējais dziļums 9,3 metri, maksimālais — 31 metrs. Mīt līdaka, plaudis, rauda, asaris, karūsa, ķīsis, līnis, ālants, sapals un vēdzele. Ligzdo kaijas, pīles.